ddrg/super_eurlex huggingface dataset:
5.

minder om sin holdning om nødvendigheden af sammenkoblede registre af høj kvalitet over reelle ejere i Unionen, samtidig med at der sikres høje standarder for databeskyttelse; opfordrer Kommissionen til at undersøge muligheden for at sænke tærsklen for identificering af en reel ejer under hensyntagen til praksis i USA og til at foreslå oprettelse af offentligt tilgængelige registre over reelle ejere af truster og lignende ordninger; opfordrer Kommissionen til at fremsætte forslag om at lukke eksisterende smuthuller, der gør det muligt for virksomheder at skjule deres endelige reelle ejere bag stråmænd, samt at gøre det muligt for virksomheder at anmode om afslutning af en forretningsforbindelse, i tilfælde af at den endelige reelle ejer ikke lader sig identificere; opfordrer Kommissionen til at vurdere nødvendigheden og proportionaliteten af at harmonisere oplysningerne i matrikelregistre og tingbøger og arbejde hen imod en sammenkobling af disse registre; opfordrer Kommissionen til at ledsage rapporten med et lovgivningsforslag, hvis det er relevant;
82.

afventer resultaterne af den revision, der blev iværksat i 2018 af EIB's og EIF's politikker for bekæmpelse af svig, og støtter en mere stringent tilgang i dens politik for nultolerance over for svig, korruption og andre former for ulovlig adfærd; opfordrer EIB til at øge samarbejdet med OLAF og EPPO i fremtiden og til at indberette alle tilfælde af potentiel svig til de kompetente myndigheder; er af den opfattelse, at EPPO i fremtiden bør have mandat til i de EU-medlemsstater, der er medlem af EPPO, at retsforfølge kriminel aktivitet, der vedrører EIB-midler;
85.

opfordrer til fuld gennemførelse af lovgivningen om plantebeskyttelsesmidler; opfordrer Kommissionen til at imødekomme opfordringerne fra Parlamentet af 16. januar 2019 om at forbedre Unionens procedure for godkendelse af pesticider; opfordrer Kommissionen til at fremskynde Europas overgang til lavrisikopesticider som defineret i artikel 47 i forordning (EF) nr. 1107/2009 og mindske afhængigheden af pesticider ved blandt andet at argumentere for og støtte gennemførelsen af praksisser for integreret bekæmpelse af skadegørere (IPM), for at nå målene i direktivet om bæredygtig anvendelse af pesticider og omsætte sidstnævnte mål i relevant lovgivning, til at forbedre statistikkerne om plantebeskyttelsesmidler, til at udvikle bedre risikoindikatorer, til at reducere brugen af gødningsmidler for at forhindre udpining af jorden og til at støtte landbrugerne i at nå disse mål;
9.

mener, at den internationale aftale bør omfatte en bestemmelse, der giver EU mulighed for at suspendere eller opsige aftalen, såfremt der sker en overtrædelse heraf; anser det for vigtigt, at den uafhængige tilsynsmyndighed også bør have beføjelse til at beslutte at suspendere eller opsige aftalen i tilfælde af en overtrædelse heraf; mener, at myndighederne i henhold til aftalen bør have mulighed for at fortsætte med behandlingen af alle personoplysninger, der er omfattet af aftalen, som blev overført forud for suspensionen eller opsigelsen; mener, at der bør etableres en ordning for overvågning og regelmæssig evaluering af aftalen med henblik på at evaluere begge partnernes overholdelse af aftalen og aftalens måde at fungere på i forhold til Europols operationelle behov samt deres overholdelse af EU's databeskyttelseslovgivning;
27.

opfordrer NF/HR til at sikre, at EU-delegationscheferne i udlandet har et formelt ansvar for at sørge for, at ligestilling mellem kønnene integreres i alle aspekter af delegationens arbejde, og til at sikre, at de aflægger rapport herom; opfordrer NF/HR til at sikre, at der er særlige kontaktpunkter for kønsspørgsmål i EU's delegationer for at sikre smidige arbejdsgange og begrænse bureaukratiet til et minimum; understreger behovet for, at kontaktpunkter for kønsspørgsmål har tilstrækkelige midler og tid til at udføre deres opgaver, og for at der foreligger jobbeskrivelser af deres ansvarsområder; understreger, at de bør rapportere direkte til delegationschefen/afdelingschefen, have adgang til alle relevante dokumenter og den uddannelse, der er nødvendig for, at de kan udføre deres opgaver, og have ledelsesansvar, hvor det er relevant; opfordrer til, at der udarbejdes ligestillingsretningslinjer for alle EU's delegationer, og til at der i den forbindelse udvikles onlinerapportering, udfærdiges tydelige skabeloner og udgives en vejledning, der kan lette delegationernes arbejde;
an)

at sikre, at den ekstra støtte på 53 mio. EUR går til at opfylde det hviderussiske folks behov, dvs. ud over den covid-19-relaterede nødhjælp at dække lægebehandling af hviderussere, der er blevet kvæstet og traumatiseret som følge af den brutale kurs over for demonstranter, og i de mest alvorlige tilfælde til at fremme og støtte behandling og helbredelse i EU-medlemsstater; at give udtryk for deres støtte til civilsamfundsorganisationer og -aktivister, herunder dem, der arbejder i eksil, for at give organisationer og advokater, der yder juridisk bistand til ofrene for det hviderussiske regime, adgang til dokumentation og efterforskning af menneskerettighedskrænkelserne, samt til de strejkende hviderussiske arbejdstagere og de uafhængige fagforeninger, de uafhængige medier og undersøgende journalistik
43.

understreger, at et bredt investorgrundlag er en forudsætning for et sundt marked; er bekymret over, at detailinvestorers engagement i de finansielle markeder fortsat er lavt; fastslår behovet for at øge udbuddet af passende investeringsmuligheder for detailinvestorer; opfordrer til, at der træffes foranstaltninger til at fremme detailinvesteringer i lyset af de demografiske udfordringer, som EU står over for, ved at øge detailinvestorers deltagelse på kapitalmarkederne gennem mere attraktive, gennemsigtige og passende personlige pensionsprodukter; efterlyser initiativer, der er rettet specifikt mod detailinvestorer, og som bl.a. fremmer udviklingen af uafhængige webbaserede EU-sammenligningsværktøjer, for at hjælpe detailinvestorer med at finde de produkter, som er bedst egnede hvad angår risiko, investeringsafkast og værdi i forhold til deres særlige behov og præferencer, og som fremmer incitamenter til konkurrencedygtige produkter inden for miljø, sociale forhold og god selskabsledelse (ESG) og produkter, der typisk forbindes med større værdi for pengene;
31.

noterer sig, at stablecoins udgør en enestående kategori af kryptoaktiver; påpeger, at anvendelsen af stablecoins på nuværende tidspunkt ikke er udbredt i Unionen; understreger imidlertid, at deres udbredte anvendelse kan udgøre betydelige trusler mod den finansielle stabilitet og transmissionen af pengepolitikken samt den demokratiske kontrol; glæder sig derfor over Kommissionens vedtagelse af en lovgivningsmæssig ramme, der bl.a. har til formål at sikre, at der er en stabil omregningskurs mellem stablecoins og papirvalutaer, og at de pågældende stablecoins kan rekonverteres til en papirvaluta til en paritetskurs på et hvilket som helst tidspunkt; understreger imidlertid, at det er nødvendigt, at alle udstedere af stablecoins er juridisk forpligtet til at give indehaveren et direkte krav og til på et hvilket som helst tidspunkt at indløse stablecoins til paritetskursen for en papirvaluta og at indføre passende mekanismer til sikring og adskillelse af stabiliseringsreserverne til dette formål;
3.

opfordrer indtrængende Nicaraguas regering til at bringe kriminaliseringen af uafhængige stemmer til ophør og standse ethvert forsøg på at kontrollere og begrænse det arbejde, der udføres af civilsamfundsorganisationer og menneskerettighedsorganisationer, oppositionsledere, medieforetagender og journalister; opfordrer indtrængende Nicaraguas regering til at returnere konfiskeret ejendom til nyhedskanaler og genetablere deres driftstilladelser og til at anerkende NGO'er som juridiske personer; opfordrer til at sikre fuldt samarbejde med internationale organisationer og give dem mulighed for at vende tilbage til landet, herunder Den Interamerikanske Kommission for Menneskerettigheder, FN's Højkommissariat for Menneskerettigheder, MESENI og Organisationen af Amerikanske Staters (OAS') internationale gruppe af uafhængige eksperter; glæder sig over FN's Menneskerettighedsråds resolution fra juni 2020, der bemyndige FN's Højkommissariat for Menneskerettigheder til øget overvågning af situationen i Nicaragua og EU's støtte til vedtagelsen heraf;
17.

noterer sig forfatningsdomstolens afgørelse af 27. juli 2018 om den manglende overensstemmelse mellem Istanbulkonventionen og Bulgariens forfatning; beklager, at denne afgørelse forhindrer Bulgarien i at ratificere konventionen; er dybt bekymret over den vedvarende negative og misvisende offentlige diskurs vedrørende konventionen, som er blevet formet af en udbredt misinformation og smædekampagne efter en negativ omtale af emnet fra flere medieforetagender med påståede forbindelser til regerings- og oppositionspartier, idet situationen er blevet så meget desto mere foruroligende ved, at politikere og politiske partier, der er repræsenteret i det bulgarske parlament, også er involveret; er bekymret over, at den vedvarende negative holdning til konventionen yderligere bidrager til stigmatisering af sårbare grupper, der risikerer at blive udsat for kønsbaseret vold, og hvis situation er blevet særlig forværret af covid-19 og nedlukningsforanstaltninger i hele Europa, herunder i Bulgarien, og at den yderligere ansporer og giver næring til en følelse af straffrihed blandt gerningsmændene til kønsbaserede forbrydelser; beklager, at de seneste ændringer af straffeloven, som indførte strengere sanktioner for kønsbaseret vold, har vist sig at være utilstrækkelige til at tackle problemets kompleksitet og frem for alt forhindre volden; opfordrer derfor de bulgarske myndigheder til at styrke forebyggelsen og bekæmpelsen af vold i hjemmet, til at gøre, hvad der er nødvendigt for at sikre ratificeringen af Istanbulkonventionen, og til at indføre så mange elementer fra konventionen, som er i overensstemmelse med dens forfatningsmæssige orden, samtidig med at de søger en bredere løsning for de resterende elementer, samt til at øge antallet af krisecentre og andre sociale tjenester, der er nødvendige for at yde støtte til ofre for vold i hjemmet;
61.

påpeger, at bestræbelserne på at opretholde en regelbaseret handel skal spille en afgørende rolle i vores handelsstrategi, og glæder sig i denne forbindelse over vedtagelsen af moderniseringspakken for handelspolitiske beskyttelsesforanstaltninger i 2018 og den nye screeningmekanisme for direkte udenlandske investeringer; understreger, at denne screeningmekanisme tager sigte på samarbejde og en potentiel begrænsning af udenlandske investeringer i strategiske sektorer med henblik på at beskytte Unionen og dens medlemsstater; opfordrer Kommissionen til at sikre en effektiv håndhævelse af de handelspolitiske beskyttelsesinstrumenter for at beskytte den europæiske industri mod illoyal markedspraksis og til at evaluere og styrke beskyttelsesforanstaltningerne for at gøre dem mere responsive over for usædvanlige omstændigheder og bedre tilpasset til at styrke den europæiske industri ved effektivt at foregribe markedsforstyrrelser fra handelsstrømmen; understreger behovet for en stærk screening og et stærkt samarbejde i tiden efter covid-19, hvor nogle af EU's strategiske sektorer kan komme under pres; understreger imidlertid, at den nye screeningmekanisme for udenlandske direkte investeringer aldrig bør anvendes som en protektionistisk foranstaltning; påskønner hvidbogen om udenlandske subsidier og opfordrer Kommissionen til eventuelt at forelægge et lovgivningsforslag, hvis de nuværende værktøjer viser sig at være utilstrækkelige;
8.

opfordrer Kommissionen til at undersøge, om betingelserne for EU-støtte er overholdt, og til at sikre, at ingen finansiering til projekter i Eritrea, navnlig dem, der udføres med anvendelse af værnepligtiges arbejdskraft, kommer den eritreiske regering til gode; beklager i denne forbindelse dybt, at Kommissionen fortsat finansierer »Roads Project« (vejprojektet), og opfordrer den til kun at imødekomme den eritreiske befolknings behov for udvikling, demokrati, menneskerettigheder, god regeringsførelse, sikkerhed og ytrings-, presse- og forsamlingsfrihed og til at evaluere konkrete resultater vedrørende menneskerettighederne, der er et resultat af strategien mellem EU og Eritrea og den såkaldte tosporstilgang;
minder om den uundværlige rolle, som civilsamfundet, de nationale menneskerettighedsinstitutioner, ligestillingsorganer og andre relevante aktører skal spille i alle faser af den årlige overvågningscyklus, fra at give input til at lette gennemførelse og overvågning; understreger behovet for at yde beskyttelse til menneskerettighedsforkæmpere og -rapportører på både nationalt plan og EU-plan, herunder om nødvendigt mod misbrug af sagsanlæg, samt passende finansiering på alle niveauer; opfordrer i denne forbindelse til, at der efter en grundig konsekvensanalyse oprettes en statut for europæiske grænseoverskridende sammenslutninger og nonprofitorganisationer; understreger, at whistleblowere leverer et vigtigt bidrag til at beskytte retsstatsprincippet og bekæmpe korruption; opfordrer Kommissionen til nøje at overvåge gennemførelsen og anvendelsen af Europa-Parlamentets og Rådets direktiv (EU) 2019/1937 af 23. oktober 2019 om beskyttelse af personer, der indberetter overtrædelser af EU-retten ( 12 ) ; påpeger, at de nationale menneskerettighedsinstitutioners akkrediteringsstatus og den plads, der indrømmes civilsamfundet, i sig selv kan tjene som indikatorer i vurderingsøjemed; opfordrer de nationale parlamenter til at afholde offentlige debatter og vedtage holdninger til resultatet af overvågningscyklussen; fremhæver, at uddannelse af retsvæsenets aktører er af afgørende betydning for en korrekt gennemførelse og anvendelse af EU-retten og dermed for styrkelsen af en fælles retskultur i hele Unionen; mener, at den kommende europæiske uddannelsesstrategi for retsvæsenets aktører skal fokusere yderligere på at fremme retsstatsprincippet og retsvæsenets uafhængighed og omfatte uddannelse i færdigheder og ikkejuridiske emner for at klæde dommerne bedre på med hensyn til at modstå utilbørligt pres; opfordrer Kommissionen og medlemsstaterne til yderligere at fremme og lette dialogen mellem domstolene og retsvæsnets aktører ved at tilskynde til regelmæssig udveksling af oplysninger og bedste praksis for på denne måde at styrke og fremme et retligt EU-område baseret på demokrati, retsstatsprincippet og grundlæggende rettigheder; understreger, at der er behov for at sikre tilstrækkelig finansiering af sektorprogrammet for retlige anliggender og programmet for borgere, lighed, rettigheder og værdier i den kommende flerårige finansielle ramme, da disse programmer tager sigte på at fremme og sikre udviklingen af et retligt EU-område baseret på retsstatsprincippet og på at støtte civilsamfundet;
9.

opfordrer indtrængende medlemsstaterne til at sikre, at unge, der tilmelder sig ungdomsgarantiordningerne, får varierede og skræddersyede job-, uddannelses-, lærlinge- eller praktiktilbud af god kvalitet, hvilket omfatter et rimeligt vederlag, og at beskæftigelsestilbuddene er i overensstemmelse med de relevante principper i den europæiske søjle for sociale rettigheder, der sikrer retten til en retfærdig og lige behandling for så vidt angår arbejdsvilkår, herunder sikring af et arbejdsmiljø, der er tilpasset handicappedes behov, adgang til social beskyttelse og uddannelse og prøvetid med en rimelig varighed samt forbud mod misbrug af atypiske kontrakter; insisterer på, at tilbud under den styrkede ungdomsgaranti under ingen omstændigheder bør bidrage til social dumping, løndumping, fattigdom blandt personer i arbejde eller usikkerhed for unge; gentager, at praktikophold kan spille en rolle i erhvervsuddannelse; minder om, at kontrakter om praktikophold bør have form af skriftlige og juridisk bindende aftaler, der præciserer praktikantens opgaver og omfatter anstændige vederlag; mener, at målet med ungdomsgarantien skal være at lede til beskæftigelse, og at praktikophold aldrig bør medføre tab af job;
22.

opfordrer de saudiarabiske myndigheder til at ratificere den internationale konvention om borgerlige og politiske rettigheder, ophæve de forbehold, der er taget over for konventionen om afskaffelse af alle former for diskrimination imod kvinder (CEDAW), ratificere den valgfri protokol til CEDAW og ratificere FN-konventionen om beskyttelse af alle vandrende arbejdstagere og deres familiemedlemmer, den valgfri protokol til konventionen mod tortur, Genève-konventionen af 1951 og konventionen om statsløshed; opfordrer indtrængende de saudiske myndigheder til at fremsætte en stående invitation til besøg af alle menneskerettighedseksperter (Special Procedures) under FN's Menneskerettighedsråd (HRC); opfordrer til, at der oprettes en særlig FN-rapportør om Saudi-Arabien svarende til de øvrige poster, der er oprettet under Menneskerettighedsrådet for de mest alvorlige menneskerettighedssituationer på verdensplan;
85.

bemærker, at patentbeskyttelse udgør et afgørende incitament for virksomheder til at investere i innovation og fremstille nye lægemidler; bemærker samtidig, at patenters udelukkende virkning kan føre til en begrænsning af udbuddet på markedet og reduceret adgang til lægemidler og farmaceutiske produkter; understreger, at der bør findes en balance mellem at tilskynde til innovation gennem den udelukkende virkning af patenter og at sikre adgang til lægemidler og beskytte folkesundheden; minder om, at en virksomhed, der markedsfører et lægemiddel, kan have eneret til data i en periode på otte år fra den første markedsføringstilladelse i henhold til artikel 14, stk. 11, i forordning (EF) nr. 726/2004; opfordrer Kommissionen til at foreslå en revision af denne forordning med henblik på at gøre det muligt at give midlertidig tilladelse til at udstede tvangslicenser i tilfælde af en sundhedskrise for at tillade produktion af generiske udgaver af livsvigtige lægemidler; minder om, at dette er en af de folkesundhedsrelaterede fleksibilitetsordninger på området for patentbeskyttelse, der allerede er omfattet af WHO's aftale om handelsrelaterede intellektuelle ejendomsrettigheder (TRIPS-aftalen) og som også er bekræftet i Doha-erklæringen fra 2001; opfordrer Kommissionen til at sikre, at gennemførelsen af EU's frihandelsaftaler (FTA) ikke berører mulighederne for at gøre brug af fleksibiliteten i TRIPS-aftalen, og til at yde medlemsstaterne vejledning for at tilskynde til frivillig licensgivning frem for øjeblikkelig, ikke-frivillig licensgivning;
61.

minder — også i forbindelse med kampagnen op til præsidentvalget i 2020 — om den holdning, som Parlamentet gav udtryk for i sin beslutning af 18. december 2019, hvori det på det kraftigste fordømte enhver forskelsbehandling af LGBTI-personer og krænkelser af deres grundlæggende rettigheder fra myndighedernes side, herunder hadefulde udtalelser fra offentlige myndigheder og folkevalgte beslutningstagere, forbud mod og utilstrækkelig beskyttelse mod angreb på Pride-parader og oplysningsprogrammer, erklæringer om »LGBT-ideologi«-frie zoner i Polen og vedtagelsen af »regionale chartre for familierettigheder«, der navnlig diskriminerer mod familier med enlige forsørgere og LGBTI-familier; bemærker den manglende forbedring af situationen for LGBTI-personer i Polen siden vedtagelsen af denne beslutning, og at den mentale og fysiske sikkerhed for polske LGBTI-personer er særligt udsat; minder om, at den polske menneskerettighedskommissærs fordømte sådanne handlinger og indgav ni klager til forvaltningsdomstole med påstand om, at LGBTI-fri områder er i strid med EU-retten, og at Kommissionen og internationale organisationer også fordømte disse handlinger; minder om, at finansiering under samhørighedsfondene ikke må forskelsbehandle på grund af seksuel orientering, og at kommuner, der fungerer som arbejdsgivere, skal respektere Rådets direktiv 2000/78/EF ( 115 ) , som forbyder forskelsbehandling og chikane på grund af seksuel orientering i forbindelse med beskæftigelse ( 116 ) ; udtrykker i lyset heraf sin alvorlige bekymring over, at justitsministeren har ydet finansiel støtte til de kommuner, der blev udelukket fra det europæiske venskabsbyprogram som følge af vedtagelsen af erklæringer om »LGBTI-frit område«; er endvidere dybt bekymret over, at der vil blive ydet finansiel støtte fra ministeriets justitsfond, der blev oprettet for at støtte ofre for forbrydelser; opfordrer Kommissionen til fortsat at afvise ansøgninger om EU-finansiering fra de myndigheder, der har vedtaget sådanne beslutninger; opfordrer de polske myndigheder til at gennemføre Domstolens og Den Europæiske Menneskerettighedsdomstols relevante retspraksis og i denne forbindelse tage hånd om situationen med ægtefæller og forældre af samme køn med henblik på at sikre, at de kan udøve retten til ikkeforskelsbehandling i lovgivningen og i praksis ( 117 ) ; fordømmer retssagerne mod de civilsamfundsaktivister, der udgav det såkaldte »Atlas over had«, som dokumenterer tilfælde af homofobi i Polen; opfordrer kraftigt den polske regering til at sikre den retlige beskyttelse af LGBTI-personer mod alle former for hadforbrydelser og hadefuld tale;
5.

opfordrer Kommissionen til at styrke forbindelsen mellem EU's generelle finansielle og politiske instrumenter og de målsætninger for den samfundsøkonomiske udvikling og inklusion af romaer, der fremgår af Kommissionens retligt bindende forslag; opfordrer Kommissionen til at mobilisere midler til ligestilling, inklusion og deltagelse for romaer i den flerårige finansielle ramme 2021-2027 og EU's genopretningsplan; insisterer i denne forbindelse på, at enheder, der udsætter romaer for en diskriminerende praksis eller træffer beslutninger eller gennemfører foranstaltninger med en sådan diskrimination til følge, ikke bør være berettiget til finansiering via Unionens budget; opfordrer Kommissionen, medlemsstaterne og udvidelseslandene til at tilpasse de eksisterende almindelige finansielle mekanismer og gøre dem fleksible med henblik på blandet anvendelse af midler i romasamfundene, idet adgang til information, opsøgende aktiviteter, kapacitetsopbygning, levering af teknisk bistand og garantier under processen for ansøgning om finansiering muliggøres; er af den opfattelse, at midler ofte anvendes mest effektivt på lokalt plan af lokale myndigheder og NGO'er, og opfordrer derfor Kommissionen til at øge de midler, der uddeles direkte til dem, og til at inddrage lokale romarepræsentanter i gennemførelsen; mener, at der bør skabes mulighed for mere fleksible krav om samfinansiering for at støtte romacivilsamfundsorganisationer og romavenlige civilsamfundsorganisationer, da mange NGO'er, især fra lokalt niveau, ikke har råd til selv at betale finansielle bidrag, hvilket stiller sig hindrende i vejen for, at NGO'er på græsrodsniveau får adgang til EU-midler; opfordrer Kommissionen til reelt at reagere på bekymringerne om, at der sker stadige indskrænkninger i råderummet for det uafhængige civilsamfund i visse medlemsstater; er foruroliget over, at udbruddet af coronavirus kan føre til nedskæringer i forhold til programmer til fremme af rettigheder og værdier i FFR for 2021-2027, hvilket vil have negative konsekvenser for de civilsamfundsorganisationer, der er forkæmpere for romasamfund, og således påvirke det opsøgende arbejde i forhold til romasamfund; opfordrer Kommissionen og medlemsstaterne til effektivt at imødegå denne risiko;